CELEX: 62007CO0477
Language: et
Date: 2008-07-09 00:00:00
Title: Euroopa Kohtu määrus (kuues koda), 9. juuli 2008. # Gerlach & Co. NV versus Belgische Staat. # Eelotsusetaotlus: Hof van beroep te Antwerpen - Belgia. # Kodukorra artikli 104 lõike 3 esimene lõik - Ühenduse tolliseadustik - Mõisted "arvestuskanne" ja tollimaksu summa "teatamine" võlgnikule - Eelneva arvestuskande tegemine tollimaksu summa kohta - Tollivõla sissenõudmine. # Kohtuasi C-477/07.

Euroopa Kohtu (kuues koda) 9. juuli 2008. aasta määrus – Gerlach & Co. vs. Belgia riik
      (kohtuasi C‑477/07)
      Kodukorra artikli 104 lõike 3 esimene lõik – Ühenduse tolliseadustik – Mõisted „arvestuskanne” ja tollimaksu summa „teatamine” võlgnikule – Eelneva arvestuskande tegemine tollimaksu summa kohta – Tollivõla sissenõudmine
      1.                     Euroopa ühenduste omavahendid – Impordi- ja eksporditollimaksude tollivormistusjärgne sissenõudmine (nõukogu määrus nr 2913/92,
            artikli 217 lõige 1 ja artikli 221 lõige 1 ning nõukogu määrus nr 1552/89, artikkel 6) (vt punktid 18, 22, 23 ja resolutsiooni
            punkt 1)
      2.                     Euroopa ühenduste omavahendid – Impordi- ja eksporditollimaksude tollivormistusjärgne sissenõudmine (nõukogu määrus nr 2913/92,
            artikli 221 lõiked 1 ja 3) (vt punktid 25–30, resolutsiooni punkt 2)
      Ese 
      
         
               Eelotsusetaotlus – Hof van beroep te Antwerpen – Nõukogu 12. oktoobri 1992. aasta määruse (EMÜ) nr 2913/92, millega kehtestatakse
                  ühenduse tolliseadustik (EÜT L 302, lk 1; ELT eriväljaanne 02/04, lk 307), artikli 217 ja artikli 221 lõike 1 ning nõukogu
                  29. mai 1989. aasta määruse (EMÜ, Euratom) nr 1552/89, millega rakendatakse ühenduse omavahendite süsteemi käsitlev otsus 88/376/EMÜ,
                  Euratom (EÜT L 155, lk 1; ELT eriväljaanne 01/01, lk 176) (nüüd nõukogu 22. mai 2000. aasta määrus (EÜ, Euratom) nr 1150/2000,
                  millega rakendatakse ühenduse omavahendite süsteemi käsitlev otsus 2000/579/EÜ, Euratom (EÜT L 130, lk 1; ELT eriväljaanne 01/03,
                  lk 169)), artikli 6 tõlgendamine – Mõisted „arvestuskanne” ja tollimaksu summa „teatamine” võlgnikule – Eelneva arvestuskande
                  tegemine tollimaksu summa kohta – Võla sissenõudmine.
               
            Resolutsioon 
      
         
                  1.
               
               
                  
               
               
                  	Nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) artikli 221 lõiget 1
                     tuleb tõlgendada nii, et selles sätestatud tollimaksu summat puudutava „arvestuskan[de]” tegemist tuleb mõista „arvestuskan[dena]”
                     nimetatud määruse artikli 217 lõike 1 mõttes ning et niisuguse arvestuskande tegemist tuleb eristada maksusumma kandmisest
                     omavahendite raamatupidamisarvestusse nõukogu 29. mai 1989. aasta määruse (EMÜ, Euratom) nr 1552/89 (millega rakendatakse
                     ühenduse omavahendite süsteemi käsitlev otsus 88/376/EMÜ, Euratom) artikli 6 mõttes.
                  
               
            
         
                  2.
               
               
                  
               
               
                  	Määruse nr 2913/92 artikli 221 lõiget 1 tuleb tõlgendada nii, et enne tollimaksu summa teatamist peab liikmesriigi toll olema
                     selle summa kohta teinud arvestuskande ning kui sellest ei ole nõuetekohaselt teatatud, siis kõnesoleva sätte kohaselt ei
                     saa tolliasutus seda summat nõuda. Sellegipoolest säilib tolliasutusel õigus teatada summast uuesti, järgides kõnealuse sättega
                     ette nähtud tingimusi ja aegumistähtaegu, arvestades tollivõla tekkimise kuupäeva.